Műhelytitkok
Kosztolányi Dezső, mozaikok, A Pesti Hírlap Vasárnapja, 1930
„Részeg tökfilkó halad át gyönyörü nyári reggelen a réten, borvirágos orral, a tunyaságtól elbutult, állati pofával s csizmája közönyösen — terv és cél nélkül — tiporja el a bogarakat, a virágokat. / A »mélység« az irodalmi tolvajnyelv legsekélyesebb szava. / Pályaudvarok környékén, kapualjakban ólálkodnak a zugárusok. / Aki tudja a francia nyelvtant, nemcsak okosabb lesz általa, hanem becsületesebb is. / Micsoda művész az, aki sopánkodik kora értetlensége miatt. /Ebben a vidéki városkában az embereknek egyetlen szórakozása az, hogy majd meg fognak halni.”